बाकी टीमों में से ऑस्ट्रेलिया के पास बेहद सशक्त गेंदबाजी आक्रमण है. उसके तेज गेंदबाज ब्रेट ली का प्रदर्शन बेहद महत्वपूर्ण होगा. वे पांसा पलटने वालों में से हैं. शॉन टेट भी अच्छी गेंदबाजी कर रहे हैं. एक अन्य टीम जिससे मैं गेंदबाजी में अच्छे प्रदर्शन की अपेक्षा करता हूं, वह पाकिस्तान है. सईद अजमल के रूप में उनके पास एक बेहद संभावनाशील गेंदबाज है. कप्तान शाहिद आफरीदी शानदार गेंदबाजी कर रहे हैं. वे इस कारण सफल रहे हैं, क्योंकि वे बेहद सटीक हैं और हवा में काफी तेज गेंद डालते हैं. उनमें एक-दो अजीब गेंद डालने और खेल पलटने की भी क्षमता है.